kardosdrur/scandi-wiki huggingface dataset:
Emanuel Forchhammer

Emanuel Forchhammer (født 12. marts 1851 i Schweiz, død 26. april 1890) var en tysk orientalist. 

Forchhammer studerede medicin i New York, hvor han også tog doktorgrad og blev assistent ved et hospital. Derpå levede han flere år blandt vestens indianere for at lære deres sprog. 1875 vendte han tilbage til Europa, hvor han i det armeniske kloster San Lazzaro ved Venedig lærte armenisk og til 1878 i Leipzig studerede orientalsk filologi. 1879 blev han udnævnt til professor i pali i Rangoon. Han gennemforskede nu med utrættelig iver de buddhistiske klostres biblioteker for at samle håndskrifter. 

Forchhammer studerede de forskellige sprog i Birma og foretog udgravninger og arkæologiske undersøgelser, særlig i de gamle tempelstæder Arakan og Pagan. Han udgav en systematisk fortegnelse over de af ham i Birma samlede gamle håndskrifter (1882), Notes on the Early History and Geography of British Burma (1883—84), Sources and Development of Burmese Law (1885), bidrag til Jardines Notes on Buddhist Law (1882—83) og afhandlinger over de birmanske sprog i "Indian Antiquary". Meget har han efterladt sig, som henligger uudgivet.

Kilder

Eksterne henvisninger 

 Dictionary of Indian Biography  ved Charles Edward Buckland

Orientalister
Filologer fra Schweiz
Arkæologer fra Schweiz
Salmonsens
Brakna

Brakna er en region i den sydvestlige del af Mauretanien som grænser til Senegal ved Senegalfloden i syd. Brakna er inddelt i fem departementer (moughataa):

Eksterne kilder og henvisninger 
 Statistik for Brakna

Mauretaniens regioner
Fritz Paulsen

Fritz Paulsen er det anvendte navn om flere personer:

 Fritz Paulsen (officer) (1780-1843) – dansk officer og hofmand (egl. Johan Peter Friedrich von Paulsen)
 Fritz Paulsen (maler) (1838-1898) – tysk maler
Fritz Paulsen (officer)

Johan Peter Friedrich "Fritz" (von) Paulsen (28. juli 1780 i Slesvig by – 6. juni 1843 i København) var en dansk officer og hofmand, bror til Friederich Nicolai Wilhelm von Paulsen.

Paulsen var søn af generalmajor Peter von Paulsen (1735-1815) og Anna Catharine Claudine f. Bertelsen de Cederfeld. Han ansattes allerede 1789 som kornet à la suite ved Slesvigske Rytterregiment og blev 1811 sekondritmester ved Prins Ferdinands Dragoner. Han avancerede 1813 til eskadronschef, fik 1827 oberstløjtnants karakter og udnævntes 1830 til virkelig oberstløjtnant. Derefter trådte Paulsen ud af den aktive tjeneste.

26. december 1832 ægtede han i Ljubljana Elise Sophie Charlotte Thorvaldsen (døbt 13. marts 1813), datter af billedhuggeren Bertel Thorvaldsen. Prins Christian Frederiks, den senere kong Christian VIII's, fraskilte gemalinde, prinsesse Charlotte Frederikke, der levede i et slags internat i Horsens, fik 1830 Frederik VI's tilladelse til at tage ophold i Rom. Paulsen ansattes nu hos prinsessen som kavalér og fungerede i denne egenskab hos hende indtil hendes død 1840. Dette år forfremmedes han til oberst à la suite og udnævntes til kammerherre. Parret Paulsen boede 1837-41 med deres tre børn Alberto, Carlo og Augusto på Corsoen 151 i Rom.

Fritz Paulsen tog 1842 sin afsked fra Hæren og tilbragte derefter resten af sit liv på herregården Lillerup ved Horsens, hvilken han havde købt 1825. Paulsen døde 6. juni 1843 i København. Han blev begravet på Assistens Kirkegård. Hans grav blev i 2009 gravet op og flyttet til et andet sted på kirkegården pga. udgravningen til Københavns metro.

Elise Paulsen indgik et nyt ægteskab og døde 17. september 1870 i Albano. Fritz Paulsens søn, pavelig kammerherre Federigo Alberto Thorvald Paulsen (1834-1921), har efterkommere i Italien.

Chiara Colonna har 1831 udført en kultegning af Fritz Paulsen (Thorvaldsens Museum), Albert Küchler har udført familieportrættet Oberst Paulsens familie (1838, ditto), mens Wilhelm Marstrand 1838 har udført en karikaturtegning af danskere i Rom, hvor Paulsen er gengivet.

Kilder og eksterne henvisninger 
 Alexander Thorsøe, "Fritz Paulsen", i: C.F. Bricka (red.), Dansk Biografisk Lexikon, København: Gyldendal 1887-1905.
 Sofus Elvius og H.R. Hiort-Lorenzen, Patriciske Slægter I.
 Bertel Thorvaldsens Brevarkiv

Eksterne henvisninger 
 

Personer i Dansk Biografisk Leksikon
Kavaleriofficerer fra Danmark
Danskere i 1700-tallet
Danskere i 1800-tallet
Kammerherrer fra Danmark
Personer fra Slesvig by
Fritz
Robert Oboussier

Robert Oboussier (født 9. juli 1900 i Antwerpen Belgien, død 9. juni 1957 i Zürich, Schweiz) var en schweizisk komponist og musikkritiker.

Oboussier studerede komposition i Heidelberg og Mannheim, og senere i Berlin og Zürich. Han arbejdede fra 1922 til 1930 som freelancekomponist i Europa, navnlig i Paris, men også i Firenze og München. Han har skrevet en symfoni, koncertmusik, orkesterværker, opera etc.

Oboussier blev myrdet 9. juni 1957 af en tidligere partner.

Udvalgte værker 

 Symfoni (1935-1936) - for orkester
 Klaverkoncert (1944) - for klaver og orkester
 "Antigone" (1939) - for stemme og orkester
 "Sorg" (1942-1943) - for solist, kor og orkester

Kilde 
 Om Robert Oboussier

Komponister fra Schweiz
Kritikere
Personer fra Antwerpen
Personer der er blevet myrdet
Peter von Paulsen

Peter (von) Paulsen (30. november 1735 på Grøngrøft – 25. november 1815 i Horsens) var en dansk officer og godsejer, far til Friederich Nicolai Wilhelm von Paulsen og Fritz Paulsen.

Paulsen var søn af kancelliråd August Christian Paulsen (1698-1739) til Refstrup og Marie Margrethe født Bachmann, studerede ved tyske universiteter, blev 1756 kornet i Sjællandske Kavaleriregiment, fik 1761 ritmesters karakter, blev 1763 sekondritmester til 31. maj 1767, da regimentet blev opløst, fra 24. oktober 1767 ansat ved Danske Livregiment Ryttere, 1774 major, 1775 eskadronschef, 1785 premiermajor. Paulsen blev 28. juli 1786 forsat til Slesvigske Kyrasserregiment, fik 1788 oberstløjtnants karakter, blev 1789 virkelig oberstløjtnant, 1795 oberst, fik 1802 reserveret generalmajors anciennitet og blev 13. maj 1803 afskediget som generalmajor af kavaleriet.

Han ejede fra 1783 stamparcellen af Hüttenhof ved Slesvig by samt herregårdene Skerrildgård (fra 1791 til 1800), Lerbæk (medejer 1800-03),  Lillerup ved Horsens (1804 til 1812) samt Hvejselgård (kun ejet 1809).

Paulsen blev gift 3. november 1775 i Haderslev med Anna Catharine Claudine f. Bertelsen de Cederfeld (3. januar 1755 i Nyborg – 18. december 1822 i København), datter af Bartholomæus de Cederfeld og Cathrine Marie født Brandt.

Kilder 
 Sofus Elvius og H.R. Hiort-Lorenzen, Patriciske Slægter I.
 Slægtsside 

Generalmajorer fra Danmark
Godsejere fra Danmark
Danskere i 1700-tallet
Danskere i 1800-tallet
Kavaleriofficerer fra Danmark
Peter
Personer fra Sønderjylland (i Danmark)
Peter Paulsen

Peter Paulsen er navnet på flere personer:

 Peter von Paulsen (1735-1815) – dansk officer og godsejer
 Peter Paulsen (præst) (1778-1855) – dansk præst
 Peter Paulsen (døvstummelærer) (1808-1886) – dansk døvstummelærer
Michael Hieronymus Basballe

Michael Hieronymus (von) Basballe (10. september 1687 – 4. september 1762) var en dansk finansdeputeret.

Han blev 1705 dimitteret fra Aarhus Katedralskole, 1720 kancellist i Rentekammeret, 1721 kammersekretær, 1722 kammerråd, 1725 kommitteret i Rentekammeret, 1726 justitsråd, 1741 etatsråd, 1746 3. deputeret for finanserne, samme år møntkommissær, 1749 konferensråd, 1757 adlet og døde 4. september 1762. Han blev første gang gift 30. maj 1721 med Anne Dorothea Klog (1692-1726); anden gang ægtede han 6. december 1726 Louise von Buchwald (1699 – 18. juli 1756), enke efter provst Frederik Christian Rodriguez og en datter af livmedikus, professor ved Københavns Universitet og etatsråd Johannes de Buchwald.

Kilder 
 Georg Kringelbach, "Michael Hieronymus Basballe", i: C.F. Bricka (red.), Dansk Biografisk Lexikon, København: Gyldendal 1887-1905.
 Danmarks Adels Aarbog 1886, s. 37.

Personer i Dansk Biografisk Leksikon
Kollegiedeputerede fra Danmark
Personer fra Aarhus
Danskere i 1700-tallet
Konferensråder fra Danmark
Studenter fra Aarhus Katedralskole
William Buckland

William Buckland (født 12. marts 1784 i Axminster (Devonshire), død 14. august 1856 i Clapham ved London) var en engelsk geolog, far til Francis Trevelyan Buckland. 
Buckland studerede teologi i Oxford og blev ordineret til præst; men han afbrød hurtig denne bane for at hellige sig geologien, der allerede tidlig havde vakt hans interesse. I 1813 blev han lærer i mineralogi og i 1818 tillige i geologi ved Oxfords Universitet. Han modtog Copleymedaljen i 1822 og Wollastonmedaljen i 1848. Bucklands hovedværk er Reliquiae diluvianae (1823; 2. udgave 1824), i hvilket han beskriver de talrige fund af dyre- og menneskerester fra hulerne og de diluviale aflejringer i Yorkshire. I andre afhandlinger søgte han at påvise en overensstemmelse mellem geologien og Biblens skabelsesberetning. Af stor betydning endnu den dag i dag er hans On the South-Western Coal-District of England (1825).

Kilder 

 

Geologer fra England
Mineraloger fra Storbritannien
Botanikere fra Storbritannien
Biologer fra England
Præster fra England
Modtagere af Copleymedaljen
Modtagere af Wollastonmedaljen
Faglitterære forfattere fra England
Engelsksprogede forfattere
Briter i 1800-tallet
Francis Trevelyan Buckland

Francis Trevelyan Buckland (17. december 1826-19. december 1880) var en engelsk naturforsker, søn af William Buckland.

Buckland uddannede sig først til læge, men droges lidt efter lidt over til zoologien, især til den praktiske anvendelse af denne videnskab. Specielt studerede han den kunstige fiskeavl og indlagde sig stor fortjeneste på dette område. 

Blandt hans litterære arbejder må nævnes Curiosities of Natural History (4 bind, 1857-72); Fish Hatching (1863); Log-Book of a Fisherman (1875) og Natural History of British Fishes (1881).

Kilder 

  

Iktyologer
Zoologer fra Storbritannien
Biologer fra England
Faglitterære forfattere fra England
Briter i 1800-tallet
Salmonsens
Buckland

Buckland kan referere til:

Personer 
 Buckland (efternavn)

Steder 
Australien
 Buckland, Tasmanien
 Buckland County, New South Wales

Chile
 Monte Buckland

England
 Buckland, Buckinghamshire
 Buckland, Devon
 Buckland, Gloucestershire
 Buckland, New Forest, Hampshire
 Buckland, Portsmouth, Hampshire
 Buckland, Hertfordshire
 Buckland, Kent
 Buckland, Oxfordshire
 Buckland, Surrey
 Buckland Brewer, Devon
 Buckland Common, Buckinghamshire
 Buckland Dinham, Somerset
 Buckland Filleigh, Devon
 Buckland in the Moor, Devon
 Buckland Monachorum, Devon
 Buckland Newton, Dorset
 Buckland St Mary, Somerset
 East Buckland, Devon
 West Buckland, Devon,
 West Buckland, Somerset

New Zealand
 Buckland, Pukekohe
 Bucklands, Beach

USA
 Buckland, Alaska
 Buckland, Massachusetts
 Buckland, Ohio
 Buckland, Virginia

Andre 
 Buckland (Midgård), fiktivt navn i Ringenes Herre
Fontpédrouse

Fontpédrouse (catalansk: Fontpedrosa) er en by og kommune i departementet Pyrénées-Orientales i Sydfrankrig.

Geografi 
Fontpédrouse ligger i Conflent 71 km vest for Perpignan. Nærmeste byer er mod vest Mont-Louis (10 km) og mod øst Thuès-Entre-Valls (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Sauto

Sauto er en by og kommune i departementet Pyrénées-Orientales i Sydfrankrig.

Geografi 
Sauto ligger i Conflent 80 km vest for Perpignan. Nærmeste by er mod vest Mont-Louis (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Puyvalador

Puyvalador (catalansk: Puigbalador) er en by og kommune i departementet Pyrénées-Orientales i Sydfrankrig.

Geografi 
Puyvalador ligger i Capcir 99 km vest for Perpignan. Nærmeste byer er mod syd Formiguères (5 km), mod sydvest Fontrabiouse (3 km) og mod sydøst Réal (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Fontrabiouse

Fontrabiouse (catalansk: Font-Rabiosa) er en by og kommune i departementet Pyrénées-Orientales i Sydfrankrig.

Geografi 
Fontrabiouse ligger i Capcir 100 km vest for Perpignan. Nærmeste byer er mod syd Formiguères (6 km) og mod nordvest Puyvalador (3 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Berliner Funkturm

Berliner Funkturm (Berlins Radiotårn), også benævnt Berlins Eiffeltårn, er et sendetårn for fjernsyn opført mellem 1924 og 1926 i Westend i bydelen Charlottenburg-Wilmersdorf i Berlin. Tårnet er tegnet af arkitekten Heinrich Straumer, og bygningen er i dag udnævnt som kulturminde. Tårnet står på Berlin messeområde og var især indtil Berliner Fernsehturm åbnede i 1969 et kendt vartegn for byen.

Verdens første regulære fjernsynsprogram sendtes den 22. marts 1935 fra tårnet. Den sidste regulære transmission fra Funkturm skete den 15. maj 1963. Tårnet optoges i 2007 på listen over Historiske vartegn i ingeniørkunsten i Tyskland. Tårnet ejes af Deutsche Funkturm GmbH (DFMG) – et datterselskab af Deutsche Telekom.

Se også 
 Berliner Fernsehturm
 Glockenturm Berlin

Kilder

Eksterne henvisninger 

 Berlin-guide.dk – Udsigtsguide
 Funkturm på Berlin.de 

Tårne i Tyskland
Funkturm
Réal (Pyrénées-Orientales)

Réal (catalansk: Real) er en by og kommune i departementet Pyrénées-Orientales i Sydfrankrig.

Geografi 
Réal ligger i Capcir 94 km vest for Perpignan. Nærmeste byer er mod syd Formiguères (4 km) og mod nord Puyvalador (4 km).

Demografi

Udvikling i folketal

Kilder

Eksterne henvisninger 
 Pyrénées Catalanes

Byer i Pyrénées-Orientales
Planès

Planès er en by og kommune i departementet Pyrénées-Orientales i Sydfrankrig.

Geografi 
Planès ligger 86 km vest for Perpignan. Nærmeste by er mod vest Saint-Pierre-dels-Forcats (3 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Caudiès-de-Conflent

Caudiès-de-Conflent (catalansk: Caudiers de Conflent) er en by og kommune i departementet Pyrénées-Orientales i Sydfrankrig.

Geografi 
Caudiès-de-Conflent ligger i Capcir 81 km vest for Perpignan. Nærmeste byer er mod syd Formiguères (4 km) og mod nord Puyvalador (4 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Zlatan

Zlatan (kyrillisk: Златан) er et slavisk drengenavn. Det er mest populært i de sydslaviske lande, Bosnien-Hercegovina, Bulgarien, Kroatien, Makedonien og Serbien. Navnet betyder "gylden" og kommer fra det slaviske ord zlato (guld), der kommer fra det oldkirkeslaviske ord zolto (guld). Det gamle navn for Zlatan er Zoltan, hvilket findes i Ungarn under formen Zoltán.

Som pigenavn er navnet under formen Zlata (kyrillisk: Злата).

Kendte personer med navnet
Zlatan Bejdic, dansk fodboldspiller
Zlatan Ibrahimović, svensk fodboldspiller af bosnisk/kroatisk oprindelse.
Zlatan Court, fodboldbane i Malmø opkaldt er Zlatan Ibrahimović
Zlatan Muslimović, bosnisk fodboldspiller
Zlatan Ljubijankič, slovensk fodboldspiller

Kilder

Drengenavne
Nathan McCree

Nathan McCree er en britisk komponist, der i en årrække arbejdede for videospil udvikleren Core Design. Han stod bag soundtracket på de tre første Tomb Raider spil, og er blevet yderst værdsat for disse. I 2012 fungerede han som lyd-og musik instruktør på videospillet Silent Hill:Downpour.

Musikere fra Storbritannien
Tomb Raider
Jens Husted

Jens Husted (født 10. januar 1989 i Randers) er en dansk politiker, der var kampagnechef for Venstre. Han har været landsformand for Venstres Ungdom (VU), forretningsudvalgsmedlem i Dansk Ungdoms Fællesråd, samt hovedbestyrelsesmedlem i Venstre.

Baggrund 
Husted er opvokset i Randers, student fra Randers Statsskole (2008) og cand.scient.pol. fra Århus Universitet (2014).

Politisk karriere 
Han har tidligere været formand for VUs lokalforening i Århus og før da næstformand i afdelingen i Randers. I 2011 blev han valgt som næstformand for landsorganisationen, hvor han afløste Morten Østergaard Sørensen. Han blev valgt til landsformand for VU i 2013 og var medlem af DUFs styrelse fra december 2011 til december 2015.

Referencer 

Formænd for Venstres Ungdom
Politikere fra Venstre
Personer fra Randers
Lars Rohde

Lars Rohde (født 21. marts 1954) er en dansk økonom, som 2013-2023 var kgl. direktør for Danmarks Nationalbank. Han efterfulgte Nils Bernstein på denne post og blev selv efterfulgt af Christian Kettel Thomsen.

Rohde er uddannet cand.oecon. fra Aarhus Universitet, var 1981-82 økonom i Arbejdernes Landsbank og 1982-85 i Nationalbanken. Fra 1985 sad Rohde i ledende stillinger i Lægernes Pensionskasse, hvor han 1988-89 var administrerende direktør. Han kom så til Realkredit Danmark, hvor han havde forskellige ledende stillinger og fra 1997 til 1998 var viceadministrerende direktør. I 1998 blev han direktør for ATP.

1987-93 var Rohde ekstern lektor ved Handelshøjskolen i København, 1993-96 medlem af bestyrelsen for Københavns Fondsbørs, siden 1993 censor ved de erhvervsøkonomiske uddannelser, siden 2002 medlem af Fondsbørsens Komité vedr. God Selskabsledelse og siden 2008 medlem af Gigtforeningens repræsentantskab. I 2009 blev Lars Rohde medlem af Vækstforum, etableret af den daværende regering.

Kilder 
 CV hos Nationalbanken

Økonomer fra Danmark
Erhvervsfolk fra Danmark
Kreditforeningsdirektører fra Danmark
Personer i Kraks Blå Bog
Danskere i 1900-tallet
Danskere i 2000-tallet
Nationalbankdirektører fra Danmark
Alumni fra Aarhus Universitet
Montenegro Airlines

Montenegro Airlines er det nationale flyselskab fra Montenegro. Selskabet har hub og hovedkontor på Podgorica Lufthavn ved landets hovedstad Podgorica. Montenegro Airlines blev etableret i 1994, og startede flyvningerne i 1997.

Selskabet opererede i august 2012 ruteflyvninger til 13 destinationer i Europa.

Flyflåde 
Selskabet havde i august 2012 en flyflåde bestående af otte fly med en gennemsnitsalder på 22.2 år. Heraf var der tre eksemplarer af Embraer ERJ-195 og fem Fokker 100.

Eksterne henvisninger 

 Montenegro Airlines' officielle hjemmeside

Referencer 

Flyselskaber fra Montenegro
Etableret i 1994
Statsejede virksomheder
Igor Vetokele

Igor Mavuba Vetokele (født 23. marts 1992 i Luanda i Angola) er en belgisk fodboldspiller, der spiller i Sint-Truidense på leje fra Charlton Athletic F.C..

Han har tidligere spillet for KAA Gent og Cercle Brugge, inden han i august 2012 underskrev en kontrakt med F.C. København med udløb i sommeren 2016..

Han fik sin debut for F.C. København i slutningen af den forlængede spilletid i en UEFA Champions League kvalifikationskamp på udebane mod franske Lille OSC. I Superligaen fik han debut den 15. september 2012 i en hjemmekamp mod FC Nordsjælland, da han blev indskiftet efter 70 minutter. Ét minut senere scorede han til stillingen 1-1. Han opnåede i første sæson for klubben (2012/13) 15 kampe i Superligaen, men blev i sin anden sæson (2013/14) fast mand og opnåede 29 kampe og 13 mål, hvilket gjorde ham til klubbens topscorer.

Landsholdskarriere 
Igor Vetokele har spillet en række kampe for diverse belgiske ungdomslandshold. Da han er født i Angola, har han dog mulighed for at vælge at spille for Angolas fodboldlandshold. I maj måned 2014 oplyste Vetokele, at han agtede at spille en række testkampe for Angola.

Eksterne henvisninger

Referencer 

Fodboldspillere fra Belgien
Fodboldspillere fra KAA Gent
Fodboldspillere fra Cercle Brugge
Fodboldspillere fra FC København
Fodboldspillere fra Charlton Athletic F.C.
Fodboldspillere fra Sint-Truidense V.V.
Saint-Michel-de-Llotes

Saint-Michel-de-Llotes (catalansk: Sant Miquel de Llotes) er en by og kommune i departementet Pyrénées-Orientales i Sydfrankrig.

Geografi 
Saint-Michel-de-Llotes ligger 26 km vest for Perpignan. Nærmeste byer er mod vest Bouleternère (5 km), mod nord Ille-sur-Têt (4 km) og mod øst Corbère (5 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Dakhlet Nouadhibou

Dakhlet Nouadhibou () er en region i den vestlige del Mauretanien, og grænser til Atlanterhavet mod vest og Sahara; Mod nord ligger det omstridte område Vestsahara. Foruden byen Nouadhibou, som ligger på den mauretanske del af halvøen Ras Nouadhibou, består regionen af ørken samt fire små samfund:

 Boulenoir, 1.268 indbyggere
 Inal, 1.234 indbyggere
 Temeimichatt, 526 indbyggere
 Noumaghar, 4.151 indbyggere.

Eksterne kilder og henvisninger 
 Statistik for Nouadhibou

Mauretaniens regioner
Gorgol

Gorgol () er en region i den sydlige del af Mauretanien. Den grænser til Senegal i sydvest, hvor grænsen dannes af Senegalfloden og i sydøst grænser Gogol til regionen Guidimaka; Mod nord grænser den til regionerne Brakna og Assaba. Gorgol er inddelt i følgende departementer (moughataa):

Eksterne kilder og henvisninger 
 Statistik for Gorgol

Mauretaniens regioner
Rigarda

Rigarda (catalansk: Rigardà) er en by og kommune i departementet Pyrénées-Orientales i Sydfrankrig.

Geografi 
Rigarda ligger 37 km vest for Perpignan. Nærmeste byer er mod nord Vinça (5 km) og mod vest Joch (2 km).

Demografi

Udvikling i folketal

Kilder

Eksterne henvisninger 

 Pyrénées Catalanes 

Byer i Pyrénées-Orientales
Frederik Holger Falkenberg

Frederik Holger Falkenberg (30. september 1852 i København – 1. juli 1923) var en dansk skovrider og hofjægermester, bror til Einar Falkenberg.

Han var søn af oberst Gustav Adolf Falkenberg og hustru, var jagtjunker og skovrider først i Stenderup, siden for 2. Kronborgske Skovdistrikt med sæde på Valdemarslund i Gurre. 1. december 1922 gik han på pension og fik samtidig Dannebrogsmændenes Hæderstegn. Han var Ridder af Dannebrog og bar en række udenlandske ordener.

Han ægtede 17. juni 1887 i Hillerød Kirke Helene Marie Gulstad (12. marts 1847 i Ottensen – 21. december 1930 i Hillerød), datter af major Frederik Moritz Emil Gulstad og Therese Gehrt.

Kilder 
 Profil på Geni.com

Eksterne henvisninger 

Personer i Kraks Blå Bog (afdøde)
Hofjægermestre fra Danmark
Danskere i 1800-tallet
Danskere i 1900-tallet
Personer fra København
Riddere af Dannebrog
Statsskovridere fra Danmark
Michael Lembeck

Michael Lembeck (født 25. juni 1948) er en amerikansk skuespiller, tv -og filminstruktør.

Lembeck blev født i Brooklyn, New York, søn af Caroline Dubs og Harvey Lembeck, som er en skuespiller og komiker. Han begyndte som skuespiller i slutningen af 1960erne, og som instruktør i 1970'erne. Hans mest bemærkelsesværdige rolle var som Julie Cooper's mand, Max Horvath i sitcom'en, One Day at a Time.

Eksterne henvisninger 
 

Filminstruktører fra USA
Skuespillere fra USA
Personer fra New York
Philippe Curtius

Phillippe Curtius (1737-1794) var en schweizisk læge og voksmodellør som lærte Marie Tussaud kunsten at modellere i voks.

Marie Tussaud boede hos Philippe Curtius, der var læge i Bern, og som hendes mor var husbestyrerinde for. Tussaud kaldte ham "Onkel«. Curtius brugte voksmodellering til at illustrere anatomi. Senere begyndte han at lave portrætter. Curtius skabte smukke anatomiske voksmodeller, der blev beundret af Prince de Conti. I 1765 blev Curtius overtalt til at opgive sin medicinske karriere og flytte til Paris, hvor han kunne udøve voksmodellering som en kunst, der startede han arbejdet med at etablere et cabinet de cire  (et vokskabinet)  . Samme år lavede han en voksfigur af Marie Jean du Barry, Ludvig 15.'s elskerinde.

Tussaud og hendes mor fulgte Curtius til Paris. Den første udstilling af Curtius vokskabinet blev vist i 1770, og tiltrak mange mennesker. Udstillingen flyttede til Palais Royal i 1776. Curtius blev optaget som medlem af Academy of St-Luc i 1778 . Han åbnede en anden udstilling på Boulevard du Temple i 1782, Caverne des Grands Voleurs, der var en forløber for det senere rædselskabinet.

Curtius underviste Tussaud i voksmodellering, og hun begyndte at arbejde for ham og udviste et stort talent. Hun lavede sin første voksfigur af Jean-Jacques Rousseau, i 1778.

Da Curtius døde i 1794, efterlod han sin samling af voksfigurer til Marie Tussaud.

Eksterne kilder og henvisninger 

Personer fra Schweiz